stanford-oval/wikipedia huggingface dataset:
โครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี

เว็บย่อ
พสวท
| --- | --- |
The Development and Promotion of Science and Technology Talents Project

ภาพรวมหน่วยงาน
สำนักงานใหญ่: สถาบันส่งเสริมการสอนวิทยาศาสตร์และเทคโนโลยี
ฝ่ายบริหารหน่วยงาน: หัวหน้าสาขา, นางอรวรรณ อินทวิชญ
เว็บไซต์: www3.ipst.ac.th/dpst
เชิงอรรถ
โครงการพิเศษ โดยมติคณะรัฐมนตรี
โครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี (พสวท.) เป็นโครงการของรัฐบาลไทยโดยความร่วมมือของกระทรวงศึกษาธิการและกระทรวงวิทยาศาสตร์และเทคโนโลยี เริ่มต้นขึ้นในปี พ.ศ. 2527 ปัจจุบันยังคงดำเนินการอยู่ ให้ทุนการศึกษาและจัดค่ายวิทยาศาสตร์กับเยาวชนไทยมาอย่างต่อเนื่อง ทุนการศึกษาที่ให้มีทั้งภายในประเทศและต่างประเทศ โดยให้ศึกษาต่อเต็มตามศักยภาพจนถึงปริญญาเอกในสถานศึกษาที่เป็นศูนย์ของโครงการ โดยต้องศึกษาสาขาวิทยาศาสตร์บริสุทธิ์ในระดับปริญญาตรีและเปิดโอกาสให้เลือกวิชาวิทยาศาสตร์ประยุกต์ได้ในระดับบัณฑิตศึกษา มีเงื่อนผูกมัดการใช้ทุนคล้ายทุนรัฐบาลไทยทั่วไป แต่จำกัดระยะเวลาปฏิบัติงานชดใช้ทุนไม่เกิน 10 ปี และอนุญาตให้ทำการวิจัยหลังปริญญาเอก 2 ปีก่อนกลับมาปฏิบัติงานชดใช้ทุน
ปัจจุบันมีผู้สำเร็จการศึกษาจากโครงการจำนวนมาก โดยเข้าปฏิบัติงานเป็นอาจารย์มหาวิทยาลัยหรือนักวิจัยในหน่วยงานของรัฐ มีบุคลากรจากโครงการ พสวท. จำนวนมากที่มีชื่อเสียงและได้รับการยอมรับจากวงการวิชาการทั้งระดับชาติและนานาชาติ หน่วยงานที่รับผิดชอบดูแลโครงการคือ สถาบันส่งเสริมการสอนวิทยาศาสตร์และเทคโนโลยี (สสวท.)
ประวัติ

วิทยาศาสตร์และเทคโนโลยี ได้เข้ามามีบทบาทในการพัฒนาประเทศในด้านต่าง ๆ อย่างกว้างขวางและยิ่งนับวันจะมีความสำคัญมากยิ่งขึ้น ประเทศที่พัฒนาแล้วและมีเศรษฐกิจ ที่มั่นคงมักจะเป็นประเทศที่มีความเจริญก้าวหน้าทางด้านวิทยาศาสตร์และเทคโนโลยีสูง จึงกล่าวได้ว่าวิทยาศาสตร์และเทคโนโลยีเป็นพื้นฐานสำคัญในการพัฒนาประเทศ
เมื่อพิจารณาถึงสภาพการผลิตนักวิทยาศาสตร์และเทคโนโลยีในประเทศไทย พบว่าผู้มีความรู้ ความสามารถสูงเป็นพิเศษทางวิทยาศาสตร์มีแนวโน้มที่จะเลือกเข้าศึกษาต่อใน คณะวิทยาศาสตร์น้อยลงทุกปี ส่วนใหญ่จะเลือกศึกษาในสาขาที่ให้ผลตอบแทนเป็นรายได้ที่ ค่อนข้างสูง เช่น แพทยศาสตร์ วิศวกรรมศาสตร์ สภาพเช่นนี้เนื่องจากสาเหตุหลายประการได้แก่สถานภาพทางด้านสังคม อาชีพ รายได้บรรยากาศในการทำงานไม่เอื้อหรือจูงใจให้ผู้มีความสามารถสูงหันมาประกอบอาชีพเป็นนักวิทยาศาสตร์ จึงทำให้ปัญหาที่น่าวิตกอย่างยิ่งคือ ในอนาคตอันใกล้ ประเทศไทยจะขาดผู้มีความสามารถสูงในวงการวิทยาศาสตร์ทั้งในมหาวิทยาลัย สถาบันวิจัย หน่วยงานอื่น ๆ ทั้งภาครัฐและเอกชน
รัฐบาลจึงมีมติให้กระทรวงวิทยาศาสตร์ เทคโนโลยีและสิ่งแวดล้อม ทบวงมหาวิทยาลัย กระทรวงศึกษาธิการ สถาบันส่งเสริมการสอนวิทยาศาสตร์และเทคโนโลยี (สสวท.) ร่วมมือกันจัดตั้งโครงการ พสวท. โดยการดำเนินการได้แบ่งเป็น 3 ระยะ คือ ระยะที่ 1 พ.ศ. 2527 - 2533 และระยะที่ 2 2534 - 2539 และระยะที่ 3 พ.ศ. 2540 - 2544 นั้น และเนื่องจากคณะรัฐมนตรีเห็นว่าผลการดำเนินงานสองระยะแรกได้ผลดี จึงมีมติ เมื่อวันที่ 4 มีนาคม 2540 ให้โครงการ พสวท. เป็นงานประจำตั้งแต่ปีงบประมาณ พ.ศ. 2541 เป็นต้นไป
การคัดเลือกนักเรียน นิสิต นักศึกษา เข้าโครงการ พสวท. > ระดับมัธยมศึกษาตอนปลาย

ทางโครงการฯ จะจัดให้มีการสอบคัดเลือกนักเรียนที่กำลังศึกษาชั้นปีที่ 3 ทั่วประเทศ ที่มีผลการเรียนเฉลี่ยสะสมไม่ต่ำกว่า 3.00 เข้าโครงการ พสวท. ระดับมัธยมศึกษาตอนปลาย ทุก ๆ ปี ปีละ 60 คน (ปัจจุบันเป็นจำนวน 100 ทุน)  กระจายไปศึกษาตามศูนย์โรงเรียนต่างๆ ทั่วทุกภูมิภาคของประเทศ นักเรียนที่ได้รับการคัดเลือกเข้าโครงการจะได้รับการพัฒนาให้เต็มศักยภาพ โดยมีหลักสูตรโปรแกรมเสริมวิทยาศาสตร์ คณิตศาสตร์ และคอมพิวเตอร์ มีกิจกรรมเสริมหลักสูตร เช่น ค่ายวิทยาศาสตร์ การฝึกงานและการนำเสนอโครงงานวิทยาศาสตร์ และได้ศึกษาต่อเนื่องในคณะวิทยาศาสตร์ ของมหาวิทยาลัยที่เป็นคู่ศูนย์ หรืออาจจะได้รับการคัดเลือกให้ศึกษาต่อต่างประเทศจนสำเร็จ การศึกษาระดับปริญญาเอก หรือปริญญาโทเป็นอย่างต่ำ จึงจะเข้าปฏิบัติงาน
การคัดเลือกนักเรียน นิสิต นักศึกษา เข้าโครงการ พสวท. > ระดับมัธยมศึกษาตอนปลาย > ระดับอุดมศึกษา

ทางโครงการ พสวท. จะจัดให้มีการสอบคัดเลือกนักเรียนที่กำลังศึกษาชั้นมัธยมศึกษา ปีที่ 6 ที่มีผลการเรียนเฉลี่ยสะสมไม่ต่ำกว่า 3.00 เข้าโครงการ พสวท ระดับปริญญาตรีทุก ๆ ปี ปีละ 60 คน และรับต่อเนื่องจากศูนย์โรงเรียนโครงการ พสวท.อีกปีละ 60 คน รวมทั้งสิ้น 120 คนต่อปี กระจายไปศึกษาตามศูนย์มหาวิทยาลัยต่าง ๆ ทั่วทุกภูมิภาคของประเทศ โดย นักศึกษาที่ได้รับการคัดเลือกเข้าโครงการจะได้รับการพัฒนาให้เต็มศักยภาพ โดยมีกิจกรรม เสริมหลักสูตร เช่น ค่ายวิทยาศาสตร์ระดับอุดมศึกษา การนำเสนอผลงานทางวิทยาศาสตร์ การศึกษา ดูงาน การร่วมประชุมวิชาการ และอาจจะได้รับการคัดเลือกให้ศึกษาต่อต่างประเทศจนสำเร็จการศึกษาระดับปริญญาเอก หรือปริญญาโทเป็นอย่างต่ำ จึงจะเข้าปฏิบัติงานได้
สถานศึกษาที่เป็นศูนย์ของโครงการ พสวท.

โครงการ พสวท. รับนักเรียนที่มีความสนใจและมีความสามารถพิเศษ ทางด้านวิทยาศาสตร์และคณิตศาสตร์ จากทั่วประเทศเข้าโครงการปีละ 120 คน โดยแบ่งเป็น การรับสมัครนักเรียนในระดับชั้นมัธยมศึกษาปีที่ 3 เพื่อเข้าทุนในระดับชั้นมัธยมศึกษาตอนปลาย จำนวน 60 คน และการรับสมัครนักเรียนชั้นมัธยมศึกษาปีที่ 6 เพื่อเข้ารับทุนในระดับอุดมศึกษา จำนวน 60 คน โดยนักเรียนที่เข้ารับทุนในระดับมัธยมศึกษาต้องเข้าเรียนต่อใน คณะวิทยาศาสตร์ของมหาวิทยาลัย ที่เป็นศูนย์พสวท.ต่อเนื่องในระดับอุดมศึกษาของโรงเรียนนั้น ๆ
| มหาวิทยาลัย> ภาคกลาง | จำนวนนิสิตนักศึกษาที่รับเข้าโครงการต่อปี>  | โรงเรียน>  | จำนวนนักเรียนที่รับเข้าโครงการต่อปี>  |
| --- | --- | --- | --- |
| มหาวิทยาลัยมหิดล | 15 | โรงเรียนสามเสนวิทยาลัย | 6 |
| จุฬาลงกรณ์มหาวิทยาลัย | 15 | โรงเรียนบดินทร์เดชา (สิงห์ สิงหเสนี) | 6 |
| มหาวิทยาลัยเกษตรศาสตร์ | 15 | โรงเรียนศรีบุณยานนท์ | 6 |
| มหาวิทยาลัยศิลปากร | 15 | โรงเรียนพระปฐมวิทยาลัย | 6 |
ภาคใต้: 
| มหาวิทยาลัยสงขลานครินทร์ | 20 | โรงเรียนหาดใหญ่วิทยาลัย | 12 |
ภาคเหนือ: 
| มหาวิทยาลัยเชียงใหม่ | 20 | โรงเรียนยุพราชวิทยาลัย | 12 |
ภาคตะวันออกเฉียงเหนือ: 
| มหาวิทยาลัยขอนแก่น | 20 | โรงเรียนแก่นนครวิทยาลัย | 12 |
(ระดับมหาวิทยาลัยรวมจำนวนกับระดับมัธยมที่เป็น พสวท. จากศูนย์โรงเรียนไว้แล้ว)
สิทธิ์และหน้าที่ของของผู้เข้าร่วมโครงการ > สิทธิประโยชน์และกิจกรรมเสริมเพิ่มพูนประสบการณ์

ทุนการศึกษาในประเทศและต่างประเทศ
ค่ายวิทยาศาสตร์ภาคฤดูร้อน ระดับมัธยมศึกษาตอนปลาย และระดับปริญญาตรี (ชั้นปีที่ 1, 2)
โครงงานวิทยาศาสตร์และการนำเสนองานในการประชุมวิทยาศาสตร์ที่ พสวท. กำหนด อย่างน้อย ระดับมัธยมศึกษาตอนปลายและระดับปริญญาตรี อย่างละ 1 โครงงานและนำไปนำเสนอในการประชุมวิชาการที่ พสวท. จัด ปัจจุบันการจัดงานประชุมวิทยาศาสตร์แบ่งเป็น 2 งานคือ ระดับมัธยมศึกษา จัดโดยเวียนศูนย์โรงเรียนจัด สำหรับระดับอุดมศึกษา จัดในงานประชุมวิชาการวิทยาศาสตร์และเทคโนโลยีเพื่อเยาวชน (วทท.เพื่อเยาวชน)
ทุนสนับสนุนการพัฒนาศักยภาพด้านภาษา และทุนสนับสนุนวิจัย
สิทธิ์และหน้าที่ของของผู้เข้าร่วมโครงการ > ทุนการศึกษา

ต่อไปนี้เป็นทุนการศึกษาสำหรับนักเรียนโครงการ พสวท. ต่อ 1 ปีการศึกษา
| ระดับ | ค่าใช้จ่ายส่วนตัว | ค่าหนังสืออ่านประกอบ |
| --- | --- | --- |
| มัธยมศึกษาตอนปลาย | 42,000 | 2,000 |
| ปริญญาตรี (ในประเทศ) | 48,000 | 5,000 |
| ปริญญาโท (ในประเทศ) | 66,000 | 10,000 |
| เครื่องคอมพิวเตอร์ (สำหรับปริญญาโท) | 40,000 |  |
| ปริญญาเอก (ในประเทศ) | 78,000 | 15,000 |
| ปริญญาตรีหรือโทหรือเอก (ต่างประเทศ) | ตามหลักเกณฑ์ทุนรัฐบาลสำนักงาน ก.พ. |  |
สำหรับค่าเล่าเรียนเบิกจ่ายตามจริง
ตั้งแต่ภาคเรียนที่ 1 ปีการศึกษา 2554 มีการปรับเพิ่มทุนตามมติ ครม. ดังนี้
| ระดับ | ค่าใช้จ่ายส่วนตัว |  |
| --- | --- | --- |
| มัธยมศึกษาตอนปลาย | 73,200 | 2,000 |
| ปริญญาตรี (ในประเทศ) | 87,600 | 5,000 |
| ปริญญาโท (ในประเทศ) | 104,400 | 10,000 |
| ปริญญาเอก (ในประเทศ) | 144,000 | 15,000 |
| ปริญญาตรีหรือโทหรือเอก (ต่างประเทศ) | ตามหลักเกณฑ์ทุนรัฐบาลสำนักงาน ก.พ. |  |
สำหรับค่าเล่าเรียนเบิกจ่ายตามจริง
สิทธิ์และหน้าที่ของของผู้เข้าร่วมโครงการ > เงื่อนไขและข้อผูกพัน

1.    นักเรียน นักศึกษาโครงการ พสวท. ทุกระดับจะต้องมีผลการเรียนเฉลี่ยไม่ต่ำกว่า 3.00 ถ้าต่ำกว่า 3.00 อาจจะต้องพ้นสภาพการเป็นนักเรียนทุน โดยจะต้องชดใช้ทุนหรือไม่ชดใช้ทุนอยู่ที่ดุลยพินิจของอนุกรรมการ ระดับอุดมศึกษา
2.    เมื่อสำเร็จการศึกษาจะต้องทำงานชดใช้ทุนในหน่วยงานของรัฐเป็นระยะเวลา 1 เท่าของระยะเวลาที่ได้รับทุนศึกษาภายในประเทศ และ 2 เท่าของระยะเวลาที่ได้รับทุนศึกษาต่อ ต่างประเทศ หากนับเวลาชดใช้ทุนมากกว่า 10 ปี จะกำหนดให้ปฏิบัติงานชดใช้ทุนเพียง 10 ปี
ดูเพิ่ม

บุคคลจากโครงการ พสวท.
วัดบ้านไร่ (อำเภอด่านขุนทด)

สำหรับวัดบ้านไร่แห่งอื่น ดูที่ วัดบ้านไร่
| วัดบ้านไร่ |
| --- | --- |


ชื่อสามัญ: วัดบ้านไร่
ที่ตั้ง: ถนนด่านขุนทด-คำปิง ตำบลกุดพิมาน อำเภอด่านขุนทด จังหวัดนครราชสีมา 30210
ประเภท: วัดราษฎร์
นิกาย: เถรวาท
 สถานีย่อยพระพุทธศาสนา
วัดบ้านไร่ (วัดหลวงพ่อคูณ) ตั้งอยู่ใน ตำบลกุดพิมาน อำเภอด่านขุนทด จังหวัดนครราชสีมา มีชื่อเสียงเนื่องจากพระเทพวิทยาคม (คูณ ปริสุทฺโธ) พระเกจิชื่อดัง เป็นที่เคารพศรัทธาของคนทั้งประเทศ ท่านเคยเป็นเจ้าอาวาสวัดบ้านไร่ ปัจจุบัน พระภาวนาประชานาถ (นุช รตนวิชโย) เป็นรักษาการเจ้าอาวาส จึงทำให้วัดแห่งนี้เป็นที่รู้จักของคนทั่วไปด้วย หลวงพ่อคูณเป็นพระชาวบ้านที่เข้าถึงมวลชนทุกระดับชั้น ตั้งแต่เจ้าฟ้าเจ้าแผ่นดิน นักการเมืองไปจนถึงชาวบ้าน ด้วยท่านมีเมตตามหานิยม มีวิธีการสั่งสอนที่ตรงไปตรงมาง่ายแก่การเข้าใจ
ปัจจุบัน หอเทพวิทยาคม เฉลิมพระเกียรติ ๘๔ พรรษา (อาคารปริสุทธปัญญา) ซึ่งเพิ่งสร้างเสร็จในปี 2554 ได้กลายจุดเด่นสำคัญของวัดบ้านไร่ ลักษณะเป็นอาคารประติมากรรมช้าง ตั้งอยู่บนพื้นที่บึงน้ำขนาด 30 ไร่ เป็นอาคารสูง 4 ชั้น รวมชั้นใต้ดิน (ชั้นบาดาล) 1 ชั้น โดยชั้นดาดฟ้าของอาคารเป็นรูปปั้นหลวงพ่อคูณและสมเด็จพระสัมมาสัมพุทธเจ้า มีความสูงรวมแล้ว 42 เมตร อาคารตั้งอยู่บนลานทรงกลมมีขนาดเส้นผ่านศูนย์กลางประมาณ 65 เมตร ทำให้หอเทพวิทยาคม กลายเป็นพุทธสถานในนิกายเถรวาทที่มีขนาดใหญ่ที่สุดในประเทศไทย
ประวัติ

วัดบ้านไร่เดิมเป็นสำนักสงฆ์ที่มีมาตั้งแต่ปีพ.ศ. 2436 ในช่วงรัชกาลที่ 5 โดยมีพระอาจารย์เชื่อม วิรโช เป็นเจ้าอาวาสรูปแรกได้มีการก่อสร้างศาสนอาคารต่างๆ ขึ้น โดยเฉพาะช่วงที่หลวงพ่อคูณ ปริสุทโธ เป็นเจ้าอาวาสได้มีการพัฒนาวัดมากที่สุด ด้วยมีผู้ศรัทธาจากทั่วประเทศได้ร่วมถวายวัตถุปัจจัยเป็นเงินมหาศาล หลวงพ่อคูณได้ก่อตั้งเป็นมูลนิธิหลวงพ่อคูณ ปริสุทโธ เพื่อกิจกรรมสาธารณประโยชน์ต่างๆ เช่น การบูรณะวัด การสร้างโรงเรียน โรงพยาบาล เป็นต้น
สิ่งก่อสร้างภายในวัด

พระอุโบสถ
พิพิธภัณพฑ์หลวงพ่อคูณ
หอแก้ว
หอระฆัง
อาคารประชาสัมพันธ์
ศูนย์โอท๊อป (OTOP)
วิหารเทพวิทยาคม ปริสุทธปัญญา
หอเทพวิทยาคม เฉลิมพระเกียรติ 84 พรรษา
พิพิธภัณฑ์หลวงพ่อคูณ ปริสุทฺโธ

| --- | --- |

ก่อตั้ง: 14 ตุลาคม 2552   (15 ปี)
ที่ตั้ง: วัดบ้านไร่ ตำบลกุดพิมาน อำเภอด่านขุนทด จังหวัดนครราชสีมา 30210
พิกัดภูมิศาสตร์: 15°17′58″N 101°44′13″E﻿ / ﻿15.29945°N 101.7370°E﻿ / 15.29945; 101.7370
ภัณฑารักษ์: มูลนิธิหลวงพ่อคูณ ปริสุทโธ, วัดบ้านไร่
พิพิธภัณฑ์หลวงพ่อคูณ ปริสุทฺโธ เป็นพิพิธภัณฑ์ตั้งอยู่ภายในบริเวณวัดบ้านไร่ โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเป็นองค์ประธานเปิดพิพิธภัณฑ์หลวงพ่อคูณ ปริสุทฺโธ เมื่อวันพุธที่ 14 ตุลาคม 2552
พิพิธภัณฑ์หลวงพ่อคูณ ปริสุทฺโธ > พื้นที่จัดแสดง

พิพิธภัณฑ์หลวงพ่อคูณ ปริสุทฺโธ แบ่งพื้นที่เป็น 2 ชั้น 11 โซน
ชั้นที่ 1
โซน 1 ศรัทธามหาชน จัดแสดงหุ่นขี้ผึ้งของหลวงพ่อคูณ (ขนาดเท่าจริง) บนผนังด้านข้างเป็นภาพจิตรกรรมของประชาชนที่มานมัสการหลวงพ่อ มีแผ่นข้อมูลแสดงเอกลักษณ์หลวงพ่อคูณ ส่วนผนังอีกด้านหนึ่ง เป็นตู้กระจกจัดแสดงวัตถุสิ่งของที่มีผู้มีจิตศรัทธานำมาถวายภายใต้หัวข้อ กูทำดี เขาจึงให้ของดีแก่กู
โซน 2 ภิกษุสมถะแห่งดินแดนอีสาน ผู้บำเพ็ญทานอันยิ่งใหญ่ จัดแสดงห้องจำลองบรรยากาศห้องนอนเดิมของหลวงพ่อคูณ พร้อมเสียงบรรยายประกอบ
โซน 10 เครื่องยึดเหนี่ยวใจใฝ่ทำดี จัดแสดงวัตถุมงคล และมีข้อมูลมัลติมีเดียแสดงข้อมูลวัตถุมงคลรุ่นต่างๆ
โซน 11 ให้แล้วรวย จัดแสดงวีดิทัศน์ เรื่องการทำบุญทำทาน พร้อมสอดแทรกคำสอนของหลวงพ่อคูณ
ชั้นที่ 2
โซน 3 กำเนิดผู้มีบุญ จัดแสดงแบบจำลองบ้านเดิมของหลวงพ่อคูณ พร้อมประกอบแสง สี เสียง
โซน 4 ตั้งจิตช่วยคนพ้นทุกข์  จัดแสดงภาพจิตรกรรม เมื่อครั้งที่หลวงพ่อได้อุปสมบทเป็นพระภิกษุ และได้ตั้งจิตปณิธานช่วยเหลือสรรพสัตว์ให้พ้นทุกข์
โซน 5 ออกธุดงค์ จัดแสดงการออกธุดงค์ เส้นทางไทย-ลาว-เขมร ในช่วงปี พ.ศ.2492-2495 ประกอบเทคนิคภาพเคลื่อนไหว และแสง สี เสียง
โซน 6 พัฒนาวัดบ้านไร่ จัดแสดงหุ่นจำลองย่อส่วน เหตุการสำคัญในการพัฒนาวัด โรงเรียน และชุมชนบ้านไร่
โซน 7 ทำบุญกับพระเจ้าอยู่หัวฯ เป็นการประมวลภาพและวีดิทัศน์พระมหากรุณาธิคุณ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ และพระบรมวงศานุวงศ์
โซน 8 มรดกทาน มรดกธรรม จัดแสดงรูปหล่อสำริดของหลวงพ่อคูณ แสดงวัตถุซึ่งเป็นที่ระลึกถึงคุณูปการเกียรติคุณของหลวงพ่อคูณ ที่ได้รับการเชิดชูจากสถาบันและองค์กรต่างๆ รวมทั้งข้อความในพินัยกรรม (มรณานุสติ)
โซน 9 ทานบารมีทวีคูณ แสดงภาพบนประติมากรรมต้นไม้แห่งทานบารมี และข้อมูลการบริจาคทานของหลวงพ่อคูณ
แหล่งข้อมูลอื่น

พิพิธภัณฑ์หลวงพ่อคูณ ปริสุทฺโธ เก็บถาวร 2010-06-11 ที่ เวย์แบ็กแมชชีน
คาร์แมนไลน์สตูดิโอ

| --- | --- |
เลขทะเบียน: 0135567000625
ทุนจดทะเบียน: 110 ล้านบาท
ประเภท: บริษัทจำกัด
อุตสาหกรรม: ภาพยนตร์
ก่อตั้ง: 8 มกราคม 2567 (2567-01-08)
สำนักงานใหญ่: 99 หมู่ 2 ตำบลบางพูน อำเภอเมืองปทุมธานี จังหวัดปทุมธานี
ผลิตภัณฑ์: สื่อภาพยนตร์
คาร์แมนไลน์สตูดิโอ เป็นบริษัทผู้สร้างและจัดจำหน่ายภาพยนตร์ของไทย จดทะเบียนก่อตั้งเมื่อวันที่ 8 มกราคม 2567 โดยเป็นบริษัทที่เกิดจากการร่วมทุนระหว่างเวิร์คพอยท์ เอ็นเทอร์เทนเมนท์ และเอ็ม สตูดิโอ ด้วยทุนจดทะเบียน 110 ล้านบาท และทั้ง 2 บริษัทมีสัดส่วนในการถือหุ้นฝ่ายละ 50% โดยนอกจากผลิตและจัดจำหน่ายภาพยนตร์แล้วทางบริษัทยังให้ทุนในการผลิตภาพยนตร์กับพันธมิตร และผู้ต้องการสร้างภาพยนตร์
สำหรับภาพยนตร์เรื่องแรกของบริษัทคือ เรื่องอนงค์ (My Boo) จากการกำกับของ เอส คมกฤษ ตรีวิมล นำแสดงโดย จี๋ สุทธิรักษ์ ทรัพย์วิจิตร และโบว์ เมลดา สุศรี ซึ่งมีกำหนดเข้าฉายในวันที่ 1 พฤษภาคม 2567 นอกจากนี้ยังมีภาพยนตร์ของทางบริษัทที่เตรียมเข้าฉายอีก 2 เรื่องคือเรื่อง ศึกค้างคาวกินกล้วย และคุณชายน์
ผลงาน > ภาพยนตร์

| ปี | ลำดับที่ | เรื่อง | ผู้กำกับ | นักแสดงนำ | วันเข้าฉาย | รายได้ (กรุงเทพฯ ปริมณฑล และเชียงใหม่) | รายได้รวมทั่วประเทศ |
| --- | --- | --- | --- | --- | --- | --- | --- |
| 2567 | 1 | อนงค์ (My Boo) | คมกฤษ ตรีวิมล | สุทธิรักษ์ ทรัพย์วิจิตร เมลดา สุศรี | 1 พฤษภาคม 2567 | 61.08 ล้านบาท (ถึงวันที่ 16 มิถุนายน 2567) | 140 ล้านบาท |
| 2567 | 2 | ศึกค้างคาวกินกล้วย | ภาณุพรรณ จันทนะวงษ์ กฤษณะ จิตรเนาวรัตน์ | จิรายุ ละอองมณี พชร จิราธิวัฒน์ โจริญ คัมภีรพันธุ์ | 19 กันยายน 2567 |  |  |
| 2567 | 3 | คุณชายน์ (The Cliche) | ชัชวาลย์ วิศวบำรุงชัย | อิชณน์กร พึ่งเกียรติรัศมี อาทิตยา ตรีบุดารักษ์ สัญญา คุณากร | 26 ธันวาคม 2567 |  |  |
| 2568 | 1 | พระแท้ คนเก๊ | อารักษ์ อมรศุภศิริ | นพพล โกมารชุน จินเจษฎ์ วรรธนะสิน กรณิศ เล้าสุบินประเสริฐ จุลจักร จักรพงษ์ อิชณน์กร พึ่งเกียรติรัศมี | 3 เมษายน 2568 |  |  |
จูเก่อ จื้อ

ขุนนางของรัฐจ๊กก๊ก
| จูเก่อ จื้อ |
| --- | --- |
諸葛質
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
บุพการี: จูกัดเจี๋ยม (บิดา)
อาชีพ: ขุนนาง

จูเก่อ จื้อ (จีน: 諸葛質; พินอิน: Zhūgě Zhì) เป็นขุนนางของรัฐจ๊กก๊กในยุคสามก๊กของจีน เป็นบุตรชายคนเล็กของจูกัดเจี๋ยม (諸葛瞻 จูเก่อ จาน) ขุนพลจ๊กก๊ก และเป็นหลานปู่ของจูกัดเหลียง (諸葛亮 จูเก่อ เลี่ยง) อัครมหาเสนาบดีคนแรกของจ๊กก๊ก
ประวัติ

ในหนังสือจูเก่อจงอู่โหวเหวินจี้ (諸葛忠武侯文集; แปลว่า "รวมผลงานของจูเก่อจงอู่โหว") ที่เขียนโดยจาง ชู่ (張澍) บันทึกว่าหลังเตงงายขุนพลของรัฐวุยก๊กพิชิตจ๊กก๊ก และเล่าเสี้ยนจักรพรรดิแห่งจ๊กก๊กยอมจำนนต่อเตงงายในปี ค.ศ. 263 เล่าสุน (劉恂 หลิว สฺวิน) ผู้เป็นโอรสองค์หนึ่งของเล่าเสี้ยนและเป็นอ๋องแห่งเตียวเจี๋ยง (洮陽王 เถาหยางหวาง) ยังคงปฏิเสธที่จะยอมจำนนต่อวุยก๊ก จึงส่งจูเก่อ จื้อเป็นทูตไปเจริญสัมพันธไมตรีกับเมิ่ง ฉิว (孟虬) ผู้นำชนเผ่าทางใต้ ในที่สุดจูเก่อ จื้อก็สามารถดำเนินการให้เล่าสุนล่าถอยไปยังเมืองเองเฉียง (永昌 หย่งชาง) ทางใต้
จูเก่อ จื้อและจูเก่อ หฺวาย (諸葛懷) พี่ชายปรากฏชื่อเฉพาะในจูเก่อจงอูโหวเหวินจี้ของจาง ชู่ นักวิชาการหวาง หรู่เทา (王汝濤) และจาง ฉงเชิน (張崇琛) ต่างก็มีความเห็นว่าจูเก่อ จื้อและจูเก่อ หฺวายเป็นตัวละครสมมติและไม่มีตัวตนอยู่จริง
ดูเพิ่ม

รายชื่อบุคคลในยุคสามก๊ก
ซาฟี ซีโมนส์

| 0 | 1 | 2 | 3 |
| --- | --- | --- | --- |
 ซีโมนส์กับปารีแซ็ง-แฌร์แม็ง รุ่นอายุไม่เกิน 19 ปี ใน ค.ศ. 2020
ข้อมูลส่วนตัว
ชื่อเต็ม:  ซาฟี แกว็นติน เชย์ ซีโมนส์
วันเกิด:   (2003-04-21) 21 เมษายน ค.ศ. 2003 (21 ปี)
สถานที่เกิด:  อัมสเตอร์ดัม เนเธอร์แลนด์
ส่วนสูง:  1.79 เมตร (5 ฟุต 10 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  แอร์เบ ไลพ์ซิช
หมายเลข:  10
สโมสรเยาวชน
2008–2010:  ตาเดร์
2010–2019:  บาร์เซโลนา
2019–2022:  ปารีแซ็ง-แฌร์แม็ง
สโมสรอาชีพ*
| ปี |  ทีม |  ลงเล่น |  (ประตู) |
| 2021–2022 |  ปารีแซ็ง-แฌร์แม็ง |  7 |  (0) |
| 2022–2023 |  เปเอสเฟ |  34 |  (19) |
| 2023–2025 |  ปารีแซ็ง-แฌร์แม็ง |  0 |  (0) |
| 2023–2025 |  แอร์เบ ไลพ์ซิช (ยืมตัว) |  43 |  (12) |
| 2025– |  แอร์เบ ไลพ์ซิช |  0 |  (0) |
ทีมชาติ‡
| 2018 |  เนเธอร์แลนด์ อายุไม่เกิน 15 ปี |  5 |  (1) |
| 2019 |  เนเธอร์แลนด์ อายุไม่เกิน 16 ปี |  3 |  (0) |
| 2019 |  เนเธอร์แลนด์ อายุไม่เกิน 17 ปี |  6 |  (3) |
| 2021 |  เนเธอร์แลนด์ อายุไม่เกิน 19 ปี |  6 |  (3) |
| 2022 |  เนเธอร์แลนด์ อายุไม่เกิน 21 ปี |  1 |  (0) |
| 2022– |  เนเธอร์แลนด์ |  20 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:40, 12 พฤศจิกายน 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23 กันยายน 2022
ซาฟี แกว็นติน เชย์ ซีโมนส์ (ดัตช์: Xavi Quentin Shay Simons; เกิดวันที่ 21 เมษายน ค.ศ. 2003) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองกลางให้แก่แอร์เบ ไลพ์ซิช และทีมชาติเนเธอร์แลนด์
ซีโมนส์เคยเป็นตัวแทนของเนเธอร์แลนด์ในรุ่นอายุไม่เกิน 15 ปี, รุ่นอายุไม่เกิน 16 ปี, รุ่นอายุไม่เกิน 17 ปี, รุ่นอายุไม่เกิน 19 ปี และรุ่นอายุไม่เกิน 21 ปี ในวันที่ 21 ตุลาคม ค.ศ. 2022 ซีโมนส์เข้าร่วมการคัดเลือกผู้เล่นทีมชาติชุดใหญ่ของเนเธอร์แลนด์เป็นครั้งแรกในอาชีพของเขา ไม่กี่สัปดาห์ต่อมา ลูวี ฟัน คาล ก็เรียกตัวเขาไปร่วมการแข่งขันฟุตบอลโลกที่กาตาร์ในที่สุด
หลวงปู่มี ปมุตฺโต

| พระมี ปมุตฺโต (มี ปมุตโต) |
| --- | --- |

ชื่ออื่น: หลวงปู่มี, หลวงปู่เกล้า
ส่วนบุคคล
เกิด: 26 มีนาคม พ.ศ. 2462 (89 ปี)
มรณภาพ: 11 สิงหาคม พ.ศ. 2551
นิกาย: ธรรมยุติกนิกาย
การศึกษา: ประถมศึกษาปีที่ 4
ตำแหน่งชั้นสูง
ที่อยู่: วัดดอยเทพนิมิตร (วัดถ้ำเกีย) อุดรธานี
พรรษา: 42
ตำแหน่ง: อดีตเจ้าอาวาสวัดดอยเทพนิมิตร (วัดถ้ำเกีย)
หลวงปู่มี ปมุตโต หรือที่รู้จัก หลวงปู่เกล้า อดีตเจ้าอาวาส จำพรรษา ณ วัดดอยเทพนิมิตร (ถ้ำเกีย) วัดป่าสายธรรมยุติกนิกาย - สายหลวงปู่มั่น ภูริทัตโต บ้านหนองแซง ตำบลหนองบัวบาน อำเภอหนองวัวซอ จังหวัดอุดรธานี
ประวัติชาติกำเนิด

หลวงปู่มี ปมุตโต นามเดิม นายมี ชาลีเชียงพิณ (ชาลีเชียงพิณ) เกิดเมื่อวันที่ 26 มีนาคม พ.ศ. 2462 ที่บ้านเก่า ตำบลบ้านเก่า อำเภอด้านซ้าย จังหวัดเลย บิดาชื่อ นายอู๊ด ทองคำ อาชีพเป็นช่างตีทอง มารดาชื่อ นางโพธิ์ ชาลีเชียงพิณมีพี่น้องรวมกัน 4 คน คือ
นางวันดี เพ็งลี (ชาลีเชียงพิณ) ถึงแก่กรรมแล้ว
หลวงปู่มี ปมุตโต
หลวงปู่ลี กุสลธโร
นางบุญก่อง ศรีบุญเรือง (ชาลีเชียงพิณ) น้องสาวต่างบิดา
ต่อมามารดาได้พาพี่น้องทั้ง 4 คน เดินทางอพยพมาตั้งรกรากที่ บ้านหนองบัวบาน ตำบลหมากหญ้า (ในขณะนั้น) อำเภอหนองวัวซอ จังหวัดอุดรธานี หลวงปู่เกล้าได้รับการศึกษาถึงระดับ ประถมศึกษาปีที่ 4 ที่โรงเรียนบ้านหนองบัวบาน ในช่วงวัยเยาว์ท่านได้เคยบรรพชาเป็นสามเณรอยู่ระยะหนึ่ง จากนั้นจึงได้ลาสิกขาออกมาทำงานช่วยมารดา และครอบครัว จากนั้นเมื่อเข้าสู่วัยหนุ่ม ในครั้งที่ยังเป็นฆราวาสนั้น ท่านได้สมรสกับ นางใคร่ มีบุตรธิดารวม 4 คน
นางเกล้า ชาลีเชียงพิณ
นายแดง ชาลีเชียงพิณ
นายวีระชัย ชาลีเชียงพิณ
นางวิไล ชาลีเชียงพิณ
ชื่อหลวงปู่ท่านมีสองชื่อคือ หลวงปู่มี ซึ่งเป็นชื่อที่บิดามารดาตั้งให้ และอีกชื่อที่บุคคลทั่วไปทั้งฆราวาส พระเณร เอ่ยเรียกท่านด้วยความเคารพว่า หลวงปู่เกล้า ชื่อหลวงปู่เกล้านั้นมาจากธรรมเนียมชาวอีสาน ที่ถือปฏิบัติคล้าย ๆ กันในการเรียกแทนชื่อของผู้เป็นพ่อหรือแทนชื่อของคนผู้เป็นแม่ ด้วยชื่อของลูกคนโต ด้วยท่านมีลูกคนโตชื่อ เกล้า ดังนั้น เพื่อนบ้านคนรู้จักมักคุ้นจึงเรียกชื่อท่านว่า พ่อเกล้า และเรียกกันจนติดปากเรื่อยมาเป็น หลวงปู่เกล้า เช่นทุกวันนี้ สมัยเป็นฆราวาส สมัยเป็นฆราวาสหลวงปู่ท่านเป็นนายพรานล่าเนื้อจนเป็นที่รู้จักคนทั้งหมู่บ้านและยังเป็นหมอยาสมุนไพรรักษาคนป่วยวิธีการรักษาของหลวงปู่ก็คือเอาเหล็กที่แดง ๆ จากการเผาด้วยไฟมาว่างไว้แล้วเท้าหลวงปู่เยียบลงที่เหล็กแล้วยกขาขึ้นไปเยียบกับคนไข้ที่ปวดที่ต่าง ๆ ของร่างกายพอไปเยียบคนไข้คนไข้ก็ร้องว่าร้อนแต่หลวงปู่ไม่ได้แสดงอาการว่าร้อนแต่อย่างไรเลย เป็นผ้าขาวติดตามหลวงปู่ขาว อนาลโย ในอดีตสมัยเป็นฆราวาส หลวงปู่เคยติดตามอหลวงปู่ขาว อนาลโย วัดถ้ำกลองเพล ในช่วงที่หลวงปู่ขาวออกวิเวกหลีกเร้นแสวงหาสถานที่ภาวนาไปตามป่าเขา การติดตามหลวงขาว เข้าสู่ป่าลึกที่เต็มไปด้วยสัตว์ร้ายอันตรายนอกจากต้องมีความสันโดษมักน้อยในเรื่องการกินอยู่แล้ว จิตใจต้องก็ยิ่งหนักแน่นมั่นคงกล้าหาญอย่างยิ่งด้วย การที่ได้อุปัฎฐากหลวงปู่ขาวทำให้ท่านได้มีโอกาสพบเจอครูบาอาจารย์อีกหลายท่าน และรู้จักคุ้นเคยกับปฏิปทาพระกรรมฐานจนเป็นแรงศรัทธาประทับไว้ในใจ ในสมัยเป็นฆราวาส  หลวงปู่ท่านพูดให้ฟังว่า เฮาอยู่กับหลวงปู่ขาว เมื่อหนึงไปล่างกระโทน หลวงปู่ขาว เฮาลืมเซ็ดให้แห่ง หลวงปู่ขาวไปเจอท่านเลยโยนกระโทนใส่หน้าเฮาท่านกะว่าอยู่กับหลวงปู่มั่นบ่ได๋เด้อแบบนี้นะ เฮานะต้อนอยู่กับหลวงปู่ขาวอยู่ในป่าบางเมื้อหลวงปู่ขาวไปบิณฑบาตได๋แต่หมากพริงแห่งกับเกลือ เฮากะเอาหมากพริกแห่งกับเกลือมาตำแล้วเอาน้ำใส่ แล้วกะไปถวาย หลวงปู่ขาว ฉันเข่ากับน้ำพริง มันทุกบ่หมู่โต้คิดดู๊
ประวัติชาติกำเนิด > ชีวิตพรหมจรรย์เริ่มต้นกับหลวงปู่อ่อน ญาณสิริ

ชีวิตครองเรือนของท่าน ขณะที่ลูกสาวคนสุดท้องยังเป็นเด็ก ภรรยาของท่านก็ได้เสียชีวิต ท่านก็ผละจากการเป็นผู้ครองเรือนเข้าบวชกับหลวงปู่อ่อน ญาณสิริ วัดป่านิโครธาราม หลวงปู่อ่อน ท่านได้วางระเบียบสำหรับฝึกฝนผู้ที่จะเป็นพระไว้อย่างเคร่งครัดทั้งนี้เพื่อสืบทอดรักษาประเพณีข้อวัตรปฏิบัติตามแบบฉบับที่หลวงปู่มั่น ภูริทัตโต ท่านดำเนินไว้เป็นแบบอย่าง หลวงปู่พูดอีกว่า ท่านเป็นผ้าอยู่หนึ่งปีกับหลวงปุ่อ่อน มี่หลวงปู่อว้าน เขมโกเป็นพระสอนนาค จากบันทึกหลวงปู่อว้าน ท่านว่าหลวงตาเกล้าต้อนเป็นนาคหลวงปู่อว้านได้ใช้หลวงปู่เกล้าไปตัดไม้ไผ่มาทำไม้กวาดแต่ไม่พาดถ้าไหนมีดเลยไปบาดมือหลวงปู่เกล้าเลือดไหลออกมามากหลวงปู่พูดต่อว่าพอเลือดไหลออกมาแล้วหลวงปู่เกล่าจ่มคาถาไรไม่รู้แล้วเป่าเลือดก็หยุดไหลแล้วก็ไม่มีบาดแผลเลย มีอีกเหตุการหนึ่งสมัยเป็นผ้าขาว วันหนึ่งหลวงปู่นั้นภาวนาอยู่ใต้ต้นยางวันนั้นมีลมพัดเอากิ่งไม้ยางตกลง แต่ก็ไม่ถูกองค์หลวงปู่ เฉียดออกไม่ถึงสอกแต่หลวงปู่ยังนั่งทำสมาธิต่อโดยไม่มีอาการลุกนี้จนครบเจ็ดวันหลวงปู่จึงออกจากสมาธิแล้วมีคนไปถามหลวงปู่นั่งสมาธิอยู่นั้นไม่ได้ยินเสียงกิ่งไม้ตกลงมาเหรอ หลวงปู่ก็ตอบว่าไม่ได้ยิน
ประวัติชาติกำเนิด > การตั้งวัดดอยเทพนิมิต (ถ้ำเกีย)

ขณะที่หลวงปู่เป็นพระนวกะ (บวชใหม่) ที่หนองบัวบานมีโครงการทำเขื่อนกักเก็บน้ำ (เขื่อนห้วยหลวง) หากสร้างเสร็จแล้วพื้นที่กักเก็บน้ำอาจกินเนื้อที่บริเวณวัดหนองบัวบาน จนอาจถูกน้ำท่วมจนจมหายไปหมด จึงได้ขอพระราชทานวิสุงคาสีมา และได้ออกปากกับบรรดาลูกศิษย์ในวัดว่า ใครจะไปอยู่ไหนก็รีบไป ให้รีบหาวัดอยู่เพราะไม่แน่ว่าน้ำจะท่วมวัดจนจมอยู่ในเขื่อนหรือไม่ ด้วยเหตุหนี้พระลูกศิษย์ของหลวงปู่อ่อน ญาณสิริหลายรูป ได้กราบลาท่านออกจากวัดหนองบัวบานรวมถึงหลวงปู่ด้วยที่จำพรรษาอยู่กับท่านผ่านมา 3 พรรษาแล้วด้วย เมื่อหลวงปู่เกล้าออกวัดหนองบัวบานแล้วได้วิเวกมาจนถึงภูกำพร้าแต่ก่อนบริเวณภูนี้ท่านเคยเที่ยวลัดเลาะผ่านมาเมื่อครั้งเป็นนายพราน ด้วยกุศลจิต ความศรัทธา เสียสละจากชาวบ้าน ทั้งขวนขวายอนุเคราะห์ในการอุปัฎฐาก สถานที่ที่ท่านอาศัยวิเวกตรงนี้ จึงได้เป็นดอยเทพนิมิต หรือวัดถ้ำเกีย ในปัจจุบันนี้ (จากศาลาวัดห่างออกไปประมาณ 500 เมตร มีถ้ำที่มีค้างคาวอยู่อาศัยเป็นจำนวนมาก จนเป็นชื่อว่า ถ้ำเกีย "เกีย" เป็นภาษาอีสานหมายถึง ค้างคาว)
ประวัติชาติกำเนิด > ความเพียร

ข้อวัตรปิปทาหลวงปู่ ทุกวันฉันเสร็จแล้วจะเข้าทางจงกรม จากนั้นจึงขึ้นกุฏินั่งสมาธิภาวนา ท่านเล่าว่า สมัยท่านเป็นพระบวชใหม่ได้หักหาญทำความเพียรอย่างหนักในการแก้นิวรณ์ อดหลับ อดนอน 4 วัน 4 คืนจนเป็นลมสลบไปในคืนที่ 4 หลังจากนั้นก็ไม่มีอาการโงกง่วงสัปหงกในการภาวนาอีกเลย กับครูบาอาจารย์ผู้เป็นมงคล สมัยเป็นฆราวาสหลวงปู่มีโอกาสได้ติดตามหลวงปู่ขาว อนาลโย นับเป็นสิริมงคลอย่างสูง เมื่อบวชเป็นพระหลวงปู่ก็ได้อยู่กับหลวงปู่อ่อน ญาณสิริ เป็นอาจารย์ผู้ให้นิสัย นับเป็นมงคลอย่างสูง เมื่อพระมหาเถระหลวงตามหาบัว ญาณสัมปันโน วัดป่าบ้านตาด ได้เมตตาเดินทางมาเยี่ยมที่วัดถ้ำเกียหลายครั้งหลายคราว ดังนั้น การปกครองพระเณรของหลวงปู่เกล้า ท่านจึงระวังไม่ให้เสียปกิปทาที่รักษามาจากพ่อแม่ครูอาจารย์ทั้ง 3 องค์
ประวัติชาติกำเนิด > ละธาตุขันธ์

ในปี 2540 หลวงปู่เกล้าเริ่มอาพาธมีอาการหลง ๆ ลืม ๆ แพทย์ตรวจวินิจฉัยว่าสมององค์ท่านฝ่อไปบางส่วน ได้รักษาพยาบาลโดยลำดับ ในวันที่ 6 สิงหาคม พ.ศ. 2551 เวลา 08.00 น. ท่านก็ได้ละธาตุขันธ์ในระหว่างพรรษาที่ 42 สิริอายุได้ 89 ปี 4 เดือน 11 วัน
เกาะฟัยละกา

| ชื่อท้องถิ่น: جزيرة فيلكا |
| --- | --- |
ชายหาดบนเกาะฟัยละกา
เกาะฟัยละกาที่ตั้งในประเทศคูเวต
ภูมิศาสตร์
ที่ตั้ง: อ่าวเปอร์เซีย
พิกัด: 29°26′20″N 48°20′00″E﻿ / ﻿29.43889°N 48.33333°E﻿ / 29.43889; 48.33333
การปกครอง
คูเวต
จังหวัด: กลาง
ประชากรศาสตร์
ประชากร: 147 (2011)
เกาะฟัยละกา อ่าวเปอร์เซีย
เกาะฟัยละกา (อาหรับ: فيلكا; อาหรับคูเวต: فيلچا, /fe:lɪt͡ʃə/) เป็นเกาะของคูเวตในอ่าวเปอร์เซีย เกาะนี้อยู่ห่าจากชายฝั่งคูเวตซิตี 20 กิโลเมตร เชื่อว่าชื่อ "ฟัยละกา" มีที่มาจากภาษากรีกโบราณว่า φυλάκιο(ν) – fylakio(n) แปลว่า "ด่านหน้า"
เกาะฟัยละกาอยู่ทางตะวันออกเฉียงใต้ของจุดที่แม่น้ำไทกริส–ยูเฟรทีสไหลลงอ่าวเปอร์เซีย 50 กิโลเมตร และเป็นจุดยุทธวิธีในการสร้างกำไรงามทางการค้าทั้งเหนือและใต้อ่าวเปอร์เซียมาหลายพันปี ซึ่งเป็นจุดยุทธวิธีมาตั้งแต่ยุครุ่งเรืองของรัฐเมืองอูร์ของซูเมเรียน